CELEX: 21999D0189
Language: hr
Date: 1999-12-17 00:00:00
Title: Odluka Zajedničkog odbora EGP-a br. 189/1999 od 17. prosinca 1999. o izmjeni Priloga I. (Veterinarska i fitosanitarna pitanja) Sporazumu o EGP-u

11/Sv. 031
            
            
               HR
            
            
               Službeni list Europske unije
            
            
               164
            
         21999D0189
   
               L 074/24
            
            
               SLUŽBENI LIST EUROPSKE UNIJE
            
            
               17.12.1999.
            
         
      ODLUKA ZAJEDNIČKOG ODBORA EGP-a
   br. 189/1999
   od 17. prosinca 1999.
   o izmjeni Priloga I. (Veterinarska i fitosanitarna pitanja) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je prilagođen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog I. Sporazumu izmijenjen je Odlukom br. 134/1999 Zajedničkog odbora EGP-a br. 134/1999 od 5. studenoga 1999. (1)
               
            
         
               (2)
            
            
               Direktiva Vijeća 91/67/EEZ od 28. siječnja 1991. o zdravstvenom stanju životinja kojom se uređuje stavljanje na tržište životinja akvakulture i njihovih proizvoda (2), unesena je u Sporazum Odlukom Zajedničkog odbora EGP-a br. 69/98 od 17. srpnja 1998. (3),
            
         ODLUČIO JE:
   Članak 1.
   Prilagodbe u točki 5. (Direktiva Vijeća 91/67/EEZ) u dijelu 4.1. poglavlja I. Priloga I. Sporazumu zamjenjuje se sljedećim:
   
      „umeću se sljedeći članci:
      ‚Članak 28.c
      1.   Sadašnja se Direktiva primjenjuje na pošiljke u i iz Norveške.
      2.   Međutim, pošiljke žive ribe iz porodice salmonidae kao i njihove ikre i gamete ne odobravaju se tijekom prijelaznog razdoblja do 31. prosinca 1999. Na zahtjev jedne od ugovornih stranaka prijelazno se razdoblje produžuje svake godine. Međutim, prijelazno se razdoblje ne produžuje nakon 31. prosinca 2002.
      3.   Tijekom prijelaznog razdoblja i ne dovodeći u pitanje stavak 1., Norveška je ovlaštena zadržati stroža pravila za stavljanje ribe uzgojene u Norveškoj na vlastito tržište.
      Članak 28.d
      1.   Pošiljke sljedećih vrsta u i iz Islanda odobravaju se:
      
                  —
               
               
                  atlantski losos: ikra i gamete,
               
            
                  —
               
               
                  kalifornijska pastrva: ikra i gamete,
               
            
                  —
               
               
                  sitna riba iz mrijesta: ikra i gamete,
               
            
                  —
               
               
                  brancin: samo ikra,
               
            
                  —
               
               
                  konjski jezik: samo sitna riba iz mrijesta,
               
            
                  —
               
               
                  jastog: živ za potrošnju.
               
            2.   Za pošiljke u i iz Islanda osim onih navedenih u stavku 1., Islandu se odobrava prijelazno razdoblje do 30. lipnja 2001. U prijelaznom se razdoblju i dalje primjenjuju nacionalni propisi.’ ”
   
   Članak 2.
   Ova Odluka stupa na snagu 18. prosinca 1999., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a.
   Članak 3.
   Ova se Odluka objavljuje u odjeljku za EGP i Dodatku o EGP-u Službenom listu Europskih zajednica.
   
      Sastavljeno u Bruxellesu 17. prosinca 1999.
      
         
            Za Zajednički odbor EGP-a
         
         
            Predsjednik
         
         N. v. LIECHTENSTEIN
         
      
   
   
      (1)  SL L 15, 18.1.2001., str. 18.
   
      (2)  SL L 46, 19.2.1991., str. 1.
   
      (3)  SL L 158, 24.6.1999., str. 1.